49. schôdza NR SR - 15.deň - B. popoludní
Dátum: 2026-05-06
Poslanec: Kosová, Ingrid 
Druh vystúpenia: Vystúpenie

Za slovo. Napriek tomu, že som predstavila tento návrh uznesenia a tak by som rada ešte pozerala sa na tento problém aj trošku z inej strany. Pretože, ak si spomínate, tak už pri Mašličkove sme sa tu v parlamente pýtali aj premiéra tejto krajiny, aký má postoj k riešeniu tejto situácie. A to, čo sa nám dostalo spätne, fú, tak to bola iná sprcha. A práve preto by som sa aj z tejto strany chcela na to vyjadriť. Viete, ja mám v poslednom čase a nielen v poslednom, posledné dva mám pocit, že koaliční kolegovia dnes žijú v nejakom politickom vesmíre, že na každý problém existuje nejaké univerzálne vysvetlenie, že za to môže opozícia. Za všetko môže opozícia. Opozícia môže za stav verejných financií, aj za rastúcu chudobu môže opozícia, hoci tá istá vláda v tom istom čase rozdáva stovky miliónov na energopomoc alebo na 13. dôchodky a zároveň ich berie ľuďom z peňaženky v podobe zvyšujúcej sa DPH-čky. Opozícia mohla aj za protesty, ak si spomínate, hoci ide o legitímne ústavné práva občanov reagovať na kroky vládnej koalície. Pobavilo ma tiež, že my môžeme za napätie spoločnosti, a keď sú to práve predstavitelia koalície, ktorí svojimi dennodennými útokmi, strašením a vyvolávaním nepriateľov polarizujú tú spoločnosť tiež. A takisto ma pobavilo, keď sme sa dopočuli, že vlastne opozícia môže aj za legislatívny chaos v parlamente, pretože obštruujeme. Napriek tomu, že parlament ovláda koalícia, napriek tomu, že koalícia predkladá zákony, skracuje si tieto konania, sama si potom schvaľuje tie zákony, no vynadáva na opozíciu, ktorá si drzo dovolí hovoriť svoj názor, upozorňovať a nebodaj aj protestovať proti tomu, že koalícia rozkladá právny štát. A výpočet týchto absurdných obvinení môže pokračovať donekonečna. Napríklad aj za nárast drobnej kriminality vraj mohla opozícia, hoci je to vláda, ktorá presadila nebezpečný trestný zákon. No, opozícia však ale mohla za to, lebo upozorňovala na to, že tam bude problém, tak. Vinná bola opozícia. Je to smiešne nelogické. No a podľa tejto logiky môže kľudne opozícia aj za to, že tu máme určité historické traumy, ktoré vyvrcholili do chudoby marginalizovaných komunít. Možno je opozícia vinná aj za to, že Rómovia boli vyháňaní desiatky rokov na okraj spoločnosti už v stredoveku, aj za to môžeme. Alebo môžeme za deportácie 40. rokov minulého storočia. Môžeme aj za možno za nútené vysťahovanie z roku 1989 a zrejme aj za to, že z krajiny, kde vylúčené komunity takmer neexistovali už, tak dnes máme 1000 osád. Aj za to môže podľa tejto logiky opozícia. Viete, všetko to obvinenie, tie výhovorky a tie konštrukcie majú jeden spoločný menovateľ. A to je strach z priznania si vlastnej zodpovednosti. Nič to neukázalo práve lepšie ako tá tragédia v Mašličkove, kedy matka s popálením a s dieťaťom v náručí utekala z horiacej chatrče a ďalšie dve deti zomreli. A premiér tejto krajiny namiesto toho, aby prejavil ľudskosť a empatiu, tak použil doslova a do písmena politickú surovosť. Ukazoval prstom na matku, ktorá je vlastne obeť a on ju obvinil. Nie systém, ktorý jej nedal šancu, aby sa z takejto situácie dostala, ale tá matka bola na vine za to, že sa do tejto situácie dostala a že tam zhoreli jej dve malé deti. Obviňovať matku, ktorá stratila deti, tak to je, akože nehnevajte sa na mňa, ale ja to nemôžem inak vnímať ako morálne dno. Je to alibi, ktoré má prekryť totálne hlbšie zlyhanie. A to je to, že Slovensko dlhodobo neplní ústavnú povinnosť chrániť život a dôstojnosť ľudí bez ohľadu na ich etnicitu, na ich pôvod, na ich sociálny status, že nerieši rovnosť v prístupe k bývaniu, energiám a základnej infraštruktúre. A že segregácia a generačná chudoba je výsledkom verejných politík. Nie individuálnych zlyhaní, verejných politík. A inštitucionálneho rasizmu. Dneska to budem opakovať donekonečna. Čiže, ak sa tragédie systematicky opakujú, tak nejde o náhodu, vážení, ale o systémové zlyhanie. A v systéme je niekto, kto by za… Rasizmu. Dneska to budem opakovať. Donekonečna. Čiže sa tragédie systematicky opakujú, tak nejde o náhodu, vážení, ale o systémové zlyhanie. A v systéme je niekto, kto by za A tým niekým je štát, konkrétne vlády, ktoré mali tú moc a nekonali. Pokiaľ Slovensko neprizná realitu segregovaných komunít a generačnej chudoby, pokiaľ bude vláda naďalej obviňovať všetkých okolo seba, len nie seba, tak tento cyklus zostane nekonečný. Tento problém nebude mať riešenia. A kým sa najvyšší predstavitelia štátu budú správať ako politickí hráči extrémnej pravice a nie premiéry všetkých ľudí, bude sa krehká časť spoločnosti naďalej rozpadať a prepadať do chudoby. Ak je niekto zodpovedný za to, že deti zomierajú v požiaroch, ktoré sú predvídateľné a odvrátiteľné, potom je to ten, kto má v tomto štáte moc. A keď máte moc, máte aj povinnosť konať. Ďakujem.